kardosdrur/scandi-wiki huggingface dataset:
Ventura County

Ventura County er et amt beliggende i den sydlige del af den amerikanske delstat Californien. Det er en del af delstatens stillehavskyst og Greater Los Angeles Area. Hovedbyen i amtet er Ventura (omtalt San Buenaventura ). I år 2010 havde amtet 823.318 indbyggere.

Historie 
1860'erne bragte mange ændringer til området. En tørke forårsagede at mange store landbrugsvirksomheder havde store økonomiske vanskeligheder, og de fleste blev lukket, opdelt og solgt. Store dele af jorden blev købt af østlige kapitalister, baseret på gunstige rapporter om store olieforekomster i området. I 1861 blev det første posthus åbnet i San Buenaventura. Den 1. april 1866 blev byen først officielt anerkendt som by, i det der senere blev til hovedbyen Ventura. 

1. januar 1873 blev Ventura County officielt skilt fra Santa Barbara County, hvilket skabte en byge af forandring. Samme år blev en retsbygning og havnekaj opført i San Buenaventura. Hurtigt kom også en bank og det første offentlige bibliotek. Den første high school åbnede i 1890.

Geografi 
Ifølge United States Census Bureau er Ventura Countys totale areal er 5.719,2 km² hvoraf de 939,9 km² er vand.

Grænsende amter 
 Santa Barbara County - vest
 Kern County - nord
 Los Angeles County - øst/sydøst

Byer i Ventura

Eksterne henvisninger 

 Ventura Countys officielle hjemmeside

Referencer 

Counties i Californien
Etableret i 1873
Margrethe Munthe

Margrethe Aabel Munthe (født 27. maj 1860 i Elverum, død 20. januar 1931) var en norsk forfatter og lærer.

Biografi 
Margrethe Munthe var det 9. barn i en stor søskendeflok. En af hendes brødre var maleren og tegneren Gerhard Munthe. Faren, distriktslæge Christian Pavels Munthe, havde i alt født 13 børn. Margrethes mor, Christine Margrethe Munthe var født Aabel, og Margrethe var kusine til Hauk Aabel.

Doktor Munthe købte en husmandsgård i Elverum som han døbte Alfheim, og som blev Margrethes og hendes søskendes barndomshjem. I dag hedder dette sted Munthegaarden. Familien Munthes husjomfru hed Laura Katrine Bjølstad, og blev senere mor til maleren Edvard Munch. Jomfru Bjølstad traf sin mand, doktor Munthe, på Alfheim.

Margrethe Munthe var ugift, og forsøgte sig som lærerinde på Bolteløkken skole i Oslo som dengang hed Kristiania. I 1920 gik Munthe på pension, og boede derefter i flere år i Italien. Hendes oversættelse af Pinocchio direkte fra italiensk må antagelig ses i sammenhæng med dette udlandsophold.

Forfatter og oversætter 
Munthe udgav eventyrkomedier for børn og flere forskellige børnesange, fx Kom, skal vi synge 1 – 3 (1905−1907), Saa leker vi litt! (1911) og Sanger om dyrene (1916). I dag huskes hun bedst som forfatter af moralistiske viser som Da klokka klang eller Lua av (med åbningsstroferne Nei, nei, gutt – dette må bli slutt! Ikke storme inn i stuen uten å ta av deg luen), men hun stod også bag andre klassiske børnesange som for eksempel Å jeg vet en seter, Vi har en tulle, Hurra for deg som fyller ditt år! og På låven sitter nissen (på dansk: På loftet sidder nissen med sin julegrød). Å jeg vet en seter blev skrevet på Anestølen i Sogndal.

Mange af Munthes sange er blevet trykt i Nordahl Rolfsens Lesebok for Folkeskolen, som fra førsteudgivelsen i 1892 og frem til 1950'erne blev lavet i et stort antal oplag. Dette opslagsværk bidrog nok stærkt til, at flere generationer af norske skolebørn blev kendt med Munthes sange.

Hun har også skrevet en norsk tekst til sangen "Vårvindar Friska", der kom til at hedde "17. mai er jeg så gla i", og som synges 17.maj.

 Bøger 
 Kom, skal vi synge. Børnesange til hjem og skole, 1905.
 Kom, skal vi synge. 2. samling, 1907.
 Saa leker vi litt. Sang- og gymnastiklege, 1911.
 Aase fiskerpike. Eventyrkomedie med sange til norske folkemelodier (illustreret af A. Bloch), 1912.
 Nu synger vi om dyrene vore, 1916. 3. oplag 1948.
 Askepot og Den nysgjerrige kone. Barnekomedier (illustreret af Per Aabel), 1917.
 Kom, skal vi synge. 3. samling, 1918.
 Prinsessen og det halve rike. Børnekomedie, 1923.
 Kom skal vi synge, samlet udgivelse (illustreret af O. Engebrigtsen), 1946. 22. oplag 2002.
 Bukke nikke neie'', jubilæumsudgivelse (illustreret af Eli Hovdenak), 2010.

Kilder

Eksterne henvisninger 
 

Børnebogsforfattere fra Norge
Lærere fra Norge
Margrethe
Nordmænd i 1800-tallet
Nordmænd i 1900-tallet
Galaxy Entertainment Group

Galaxy Entertainment Group ("GEG") ()() er en virksomhed fra Macao, som ejer og driver kasinoer og hoteller i Macao. Kasinoer drives gennem datterselskabet Galaxy Casino S.A.

Virksomheden ejer følgende casinoer og hoteller i Macao:

 StarWorld Macau på Macao
 Fire CityClub casinoer, inklusive Grand Waldo Hotel på Cotai Strip
 Galaxy Macau på Cotai Strip

Forretningsområder 
De primære aktiviteter i Galaxy Entertainment og dets datterselskaber er i Macao kasino-spil og andre pengespil, provision af gæstfrihed og relaterede services. I Hongkong, Macao og Kina også fremstilling, salg og distribution af byggematerialer.

De to segmenter er: Spil og underholdning og byggematerialer.

Ejerforhold 
Galaxy Entertainment Group kontrolleres af Lui-famiien fra Hongkong, med en andel af aktierne på 50,3 %. 8,6 % af aktierne er direkte ejet af familiemedlemmer og 41,7 % ejes indirekte gennem Lui Family Trust og den børsnoterede Hongkong-virksomhed K Wah International.

Kilder

Eksterne henvisninger 
 Galaxy Entertainment Group

Gamblingvirksomheder
Virksomheder fra Macao
Hotel-, restaurant- og turistvirksomheder fra Kina
Hotelkæder
Plastic (roman)

Plastic er en roman fra 1995 af den danske forfatter Mette Thomsen. Bogen er udgivet på forlaget Lindhardt og Ringhof.

Bogen indgår ofte i pensum på danske undervisningsinstitutioner.

Handling 

For Mona Hansen som vi møder i bogen drejer det sig om at spare nok penge sammen, så hun kan få rettet først ansigtet og derefter hele kroppen. Hun har heller ikke noget imod at stikke en finger i halsen, hvis hun er kommet til at spise noget som hun betegner som forkert. Mona er på bistand og arbejder sort i en videoforretning for at tjene alle sine penge til hendes operationer. Vi ved ikke meget om hendes baggrund og om hendes grund for at være ”perfekt” og have det “perfekte” udseende og derfor kan hun godt fremstå som overfladisk.

Hun har ingen venner, og det ville de fleste af os synes var meget ensomt, men for Mona spiller det ingen rolle. Hun kommer en del på en bestemt café, fordi hun vil gerne ses. Hun går kun op i hvordan hun ser ud og vil kun være sammen med mænd, som er ligesom hun selv uden indhold. Hun ser sig selv stå i et rustikt køkken og lave kakao til sine børn, men det er kun den illusion, der tiltrækker hende, virkeligheden vil hun aldrig kunne håndtere.

Et møde med virkeligheden får hun, da hun møder sin lesbiske nabo Vera, en meget naturlig pige. Hun både tiltrækker og frastøder Mona, og deres bekendtskabet bliver dog også et problem, da Mona møder en ”perfekt” mand, som hun ser sig selv blive gift med. Man har sådan på fornemmelsen, at Vera er en del af Mona, den indre og den naturlige Mona. Men Mona gør noget dumt, og bogen får en anden afslutning, end man kunne forestille sig.

Eksterne links 
 Anmeldelse på Litteratursiden.dk

Romaner fra Danmark
Litteratur i 1995
Azaleastrum

Slægten Rododendron er opdelt i fem underslægter. Her behandles underslægten Azaleastrum, der er inddelt i tre sektioner.

 Rhododendron subgen. Azaleastrum sect. Brachycalyx
 Rhododendron subgen. Azaleastrum sect. Sciadorhodion
 Rhododendron subgen. Azaleastrum sect. Tsutsusi

Lyng-familien
Radering (skrift)

Radering er den fysiske proces med at fjerne skrift fra et stykke papir eller pergament, enten for at rette en fejl eller for at forfalske et dokument.

Raderkniven
Det ældste redskab til at fjerne fejl, er nok raderkniven, hvorved man kunne skrabe blækket og det øverste lag af et pergamentblad eller et stykke papir. Miniaturer fra middelalderen viser sommetider en skriver (som regel en munk) ved sin skrivepult med en pen i den højre hånd og en kniv i den venstre. Kniven kan også have tjent til at tilskære pennen. Raderknive finder også anvendelse i dag, men næppe på et kontor. Små raderpenne kunne fås til montering i et penneskaft.

Radervand
Radervand består af to væsker, hvor den ene virker blegende på blækket, den anden neutraliserer det blegende stof. Som blegemiddel kan anvendes hypoklorit. Det findes derfor som et sæt med to flasker, hvor man på skift påfører en dråbe fra den ene og flaske og en dråbe fra den anden. Ind imellem opsuges overskydende væske med trækpapir.

Viskelæder
Viskelæder bruges fortrinsvist til fjernelse af blyantsstreger og tegnekul, men særlige viskelædere kan slibe det øverste lag af papiret og derved fjerne blæk eller skrivemaskineskrift. Der findes også viskelædere med små dråber af opløsningsmiddel, der kan fjerne tusch fra tegnefolie.

Glasbørste og raderskjold
Afslibning af papiroverfladen kan gøres let ved brug af en glasbørste, der består af korte, stive fibre af glas i et håndtag.  For at begrænse afslibningen til selve stregen, kan man gøre brug af et raderskjold, der er en tynd metalplade med udstandsede huller af forskellig form.

Radex og rettebånd
Til brug for skrivemaskinen fandtes små æsker med blade af tynd plastik belagt med en kridtagtig belægning med et fast bindemiddel. Man anbragte arket mellem farvebåndet og papiret med det forkerte bogstav, og så skrev man det forkerte bogstav en gang til, hvorved det dækkedes af et tyndt lag hvid farve, der klæbede til papiret. Nyere skrivemaskiner havde i stedet et rettebånd, der var let klæbrigt og kunne løfte det sorte pigment væk fra papiret, når man skrev oveni. Mange skrivemaskiner kunne huske det skrevne på den aktuelle linje, så man bare skulle trykke på slettetasten. Rettebånd fungerede kun med nyere typer af farvebånd, ikke med de gammeldags af silke.

Rettelak
Rettelak, der populært kaldes for fjumrevand, er en lak med et hvidt pigment og et meget flygtigt opløsningsmiddel og er derfor hurtigttørrende. Lakken fås både i flasker med en pensel og i særlige penne.

Korrektur roller
Da opløsningsmidlerne i rettelak har givet bekymring for folks helbred (de giftige opløsningsmidler er for længst fjernet), findes der også dispensere, der kan rulle et tyndt lag hvid farve fra en rulle ud på papiret og derved let dække teksten.

Radersikkert papir
For at vanskeliggøre arbejdet for forfalskere, findes der særlige papirtyper, hvor overfladen tydeligt viser, hvis der har været raderet. Den slags papir bruges bl.a. i pas.

Eksterne henvisninger
 "Radere", "Radergummi" og "Raderkniv" hos Ordnet.dk

Tegne- og skriveudstyr
Kontorteknik
Rhododendron subgen. Azaleastrum sect. Sciadorhodion

Sektionen Sciadorhodion rummer en række arter, som behandles her.

 Jernbjerglyng (Rhododendron menziesii)
 Randhåret bjerglyng (Rhododendron multiflorum f. bicolor)

 Rhododendron albiflorum
 Rhododendron albrechtii
 Rhododendron benhallii
 Rhododendron dilatatum
 Rhododendron goyozanense
 Rhododendron katsumatae
 Rhododendron kroniae
 Rhododendron pentandrum
 Rhododendron pilosum
 Rhododendron quinquefolium
 Rhododendron schlippenbachii
 Rhododendron vaseyi
 Rhododendron wadanum
 Rhododendron yakushimense

Lyng-familien
Jesper Fredberg

Jesper Fredberg (født 11. maj 1981) er en dansk tidligere fodboldtræner og nuværende sportsdirektør i belgiske RSC Anderlecht.

Karriere 
Fredberg har UEFAs Pro-licens og skrev sin UEFA-rapport omkring High Performance teams i fodbold og i den private sektor.

Fredberg har været ungdomstræner i flere danske klubber - bl.a. AGF, Brøndby IF og Brabrand IF, inden han blev udnævnt som assistent for cheftræner Peter Sørensen i AGF i sommeren 2013. Fredberg var assistenttræner, indtil Sørensen blev fyret som cheftræner den 26. februar 2014, hvorefter Fredberg blev forfremmet til cheftræner for resten af sæsonen 2013/14.

Efterfølgende var han auditor for DoublePass i Belgien i et år. Herfra blev han hentet til AC Omonoia på Cypern som teknisk direktør og blev sidenhen sportsdirektør. Han var desuden cheftræner for klubben ad to omgange. Fredberg sagde sin stilling op i foråret 2018 og blev samme sommer hentet til Panathinaikos FC som teknisk direktør.

Den 2. maj 2019 startede Fredberg som sportsdirektør i Viborg FF.

Fredberg blev af RSC Anderlecht købt fri af hans kontrakt med Viborg FF i efteråret 2022. Han har rollen som fodbolddirektør i den belgiske storklub og har kontraktudløb efter sæsonen 23/24.

Civil baggrund 
Fredberg har en fortid i det danske militær som sergent i Den kongelige Livgarde og er desuden uddannet politimand. Han har studeret økonomi på Århus Business School og efterfølgende taget en mini MBA i ledelse.

Referencer 

Fodboldtrænere fra Danmark
Fodboldtrænere for AGF
Militærfolk fra Danmark
Politifolk fra Danmark
Jakob Esmann

Jakob Gam Esmann (født 10. juni 1993 i Kolding) er en dansk skribent, debattør, cand.mag. i retorik og tidligere ungdomspolitiker, som har repræsenteret Socialdemokratiet. Han er tidligere præsident for Ungdommens Nordiske Råd.

Liv og karriere 
Jakob Esmann blev aktiv i Danmarks Socialdemokratiske Ungdom(DSU) i 2006. Han blev student fra Kolding Gymnasium i 2012. Han blev samme år medlem af forretningsudvalget i DSU, da han blev valgt på DSU's 39. kongres. Han blev genvalgt på DSU's 40. kongres i 2014, men genopstillede ikke på kongressen i 2016. Esmann var medlem af redaktionen for den Netavisen Pio  fra august 2014 til august 2015 og igen fra december 2017 til november 2018, men var før og efter sin første ansættelse aktiv som frivillig skribent på netavisen. I juni 2017 blev han bachelor i retorik ved Københavns Universitet, og i januar 2020 blev han cand.mag. i retorik samme sted.

I efteråret 2013 blev Jakob Esmann valgt som præsident for Ungdommens Nordiske Råd med 53 stemmer mod sin svenske, liberale modkandidats 52 stemmer. I perioden 2012-2013 var han menigt medlem af UNR's præsidium, valgt for den socialdemokratiske gruppe. Jakob Esmann valgte ikke at genopstille på UNR's session i 2014.

Reference

Eksterne henvisninger 
 UNR Presidiet 

Socialdemokrater fra Danmark
Personer fra Kolding
Tidsskrift for populære Fremstillinger af Naturvidenskaben

Tidsskrift for populære Fremstillinger af Naturvidenskaben var et dansk tidsskrift grundlagt 1854 af zoologen Christian Frederik Lütken, geologen Carl Johan Fogh og botanikeren Christian Vaupell, der ved sin død i 1862 blev afløst i redaktionen af botanikeren Eugen Warming (1841-1924).

Tidsskriftet blev udgivet på P.G. Philipsens Forlag og var anlagt på lange artikler med få illustrationer. Det blev skrevet af naturvidenskabsmænd og havde oversatte tyske og engelske artikler af blandt andre Charles Darwin og fysikeren John Tyndall. Det udkom seks til ti gange årligt i hæfter med 64-128 sider. 1863 bragte bladet en gennemgang af Darwins udviklingslære. 

Man skrev for "Præster, Læger og den dannede Landbostand og andre som have naturvidenskabelige Interesser og ønske at udvide deres naturhistoriske Blik." (1879). Der var omkring 1000 abonnenter i slutningen af 1850'erne; derefter faldt oplagstallet og udgifterne steg så tidsskriftet måtte ophøre 1883 efter nogle år med tab.

Se også
 "Tidsskrift for populære Fremstillinger af Naturvidenskaben", afsnit i artiklen om Christian Vaupell

Noter

Kilde
 "Da videnskaben blev populær"  af Hans Henrik Hjermitslev i Aktuel Naturvidenskab. 4, 2004

Eksterne henvisninger

 Online hos Archive.org, det afbildede hæfte fra 1877

Tidsskrifter fra Danmark
Etableret i 1854
Ophørt i 1883
Goodbye (sang af The Corrs)

"Goodbye" er sang af det keltiske folkrockband The Corrs. Den blev udgivet i oktober 2006, som en single fra deres opsamlingsalbum Dreams: The Ultimate Corrs Collection (2006). Det er en remixversion af sangen, der oprindeligt stammer fra deres fjerde studiealbum Borrowed Heaven (2004). "Goodbye" blev remixet af Brian Rawling som har arbejdet med Cher, Tiziano Ferro, Gloria Estefan, Whitney Houston og Sarah Brightman. Sangen blev kun udgivet som digital single, hvilket forårsagede en del frustration blandt fans, som ikke kunne købe den. Bonusnummerene inkluderer en demo af "Goodbye" sunget af Sharon og et nyt instrumentalnummer kaldet "Pebble in the Brook".

Spor 
 "Goodbye (2006 Remix)" – 3:45
 "Goodbye" – 4:08
 "Goodbye (Demo version)" – 3:38
 "Pebble in the Brook" – 3:06

Musikvideo 
Musikvideoen til "Goodbye" består af liveoptagelser fra deres koncert i Geneve, som en del af deres Borrowed Heaven tour (2004), blandet med forskellgie klip fra tidligere koncerter (i Lansdowne Road, Ischgl og London), optagelser fra indspilninger i studiet og klip fra "bag om"-scener fra dokumentarerne All The Way Home og The Right Time.

Referencer 

The Corrs-sange
Singler fra 2006
Plastic (flertydig)

Plastic er det engelske ord for Plast.

Plastic kan også henvise til:

 Plastic (roman), en roman fra 1995 af Mette Thomsen
 Plastic (film fra 2012), en amerikansk gyserfilm.
 Plastics (band), et japansk band
 "Plastic", en single fra Alanis Morissettes debutalbum fra 1991 Alanis

Se også 
 Plastikkirurgi
 Plastic Ono Band
 Plastic Beach
 Plastik (kunst)
Hr. Peabody & Sherman

Hr. Peabody & Sherman (en: Mr. Peabody & Sherman) er en animeret spillefilm fra 2014.

Medvirkende 

Derudover medvirker andre historiske personer; Albert Einstein (Mel Brooks), Mona Lisa (Lake Bell), Marie-Antoinette (Lauri Fraser), Maximilien Robespierre (Guillaume Aretos), George Washington, Abraham Lincoln, Bill Clinton, Isaac Newton (Jess Harnell), Odysseus (Tom McGrath), Aias den Lille (Al Rodrigo) og Spartacus (Walt Dohrn).

Der er også gæsteoptrædener, som ikke er stemmelagt som Benjamin Franklin, Mahatma Gandhi, William Shakespeare, Ludwig van Beethoven, Vincent van Gogh, Brødrene Wright, Jackie Robinson og Moses.

Referencer

Eksterne henvisninger 

 , Officielt website
 

Computeranimationsfilm
Amerikanske film fra 2014
Animationsfilm fra USA
Komediefilm fra USA
Film med tidsrejser
CAF Super Cup 2014

CAF Super Cup 2014 (også kendt under navnet Orange CAF Super Cup 2014 af sponsorårsager) var den 22. CAF Super Cup, en årlig fodboldkamp i Afrika organiseret af Confederation of African Football (CAF), mellem vinderne af den forudgående sæsons to CAF klub-turneringer, CAF Champions League og CAF Confederation Cup.

Kampen blev spillet mellem Al-Ahly SC fra Egypten, vinderne af CAF Champions League 2013, og CS Sfaxien fra Tunesien, vinderne af CAF Confederation Cup 2013. Værter for kampen var Al-Ahly på Cairo International Stadium i Kairo den 20. februar 2014. Kampen skulle oprindeligt spilles samme sted den 22. februar 2014. Senere ændrede CAF stadion og dato til den 20. februar 2014 på 30 June Stadium i Kairo. Efter at 30 June Stadium ikke kunne godkendes til kampen, besluttede CAF at flytte kampen tilbage til Cairo International Stadium.

Al-Ahly vandt kampen 3-2 og vandt dermed deres 6. CAF Super Cup.

Hold

Regler 
CAF Super Cup blev spillet over én kamp, hvor vinderen af CAF Champions League var vært for kampen. Hvis stillingen var uafgjort efter 90 minutters spilletid, blev en straffesparkskonkurrence brugt til at finde en vinder.

Kamp

Referencer 

Fodbold i 2014
Afrika
Fodboldturneringer
Fodboldkampe
Ringkøbing Ro- og Kajakklub

Ringkøbing Ro- og Kajakklub blev stiftet i 1945 og hed dengang Ringkøbing Roklub.

En kreds af gamle roere i Ringkøbing savnede en roklub, og de anmodede derfor Dansk Forening for Rosport om lov til at starte en roklub i byen. Den 31. januar 1945 stiftedes klubben Ringkøbing Roklub, og startede sæsonstarten med indvielse af bådehuset den 23. juni 1945.

Klubben er beliggende ud til vandet, hvor Vonå møder Ringkøbing Fjord. Klubben tilbyder mulighed for at ro havkajak, inrigger og scullere - og i vintermånederne kan man spille kajakpolo i Ringkøbing Svømmehal.
Klubben havde i 2013 70 faste medlemmer samt et antal medlemmer, der benyttede klubben via andre typer medlemskaber.

Ved klubben ligger tre shelters, der frit kan benyttes til overnatning.

Ekstern henvisning 
 Ringkøbing Ro- og Kajakklubs hjemmeside

Kilder 

Roklubber i Danmark
Kano- og kajakklubber i Danmark
Etableret i 1945
Ro- og Kajakklub
Slotssøen

Slotssøen er navnet på flere lokaliteter:

 Slotssøen (Gråsten) - en sø i Gråsten ved Gråsten Slot
 Slotssøen (Hillerød) - en sø i Hillerød ved Frederiksborg Slot
 Slotssøen (Hørsholm) - en sø i Hørsholm ved det tidligere Hirschholm Slot
 Slotssøen (Kolding) - en sø i Kolding ved Koldinghus
Welcome to Sweden

Welcome to Sweden er en svensk komedieserie udspillet på engelsk og svensk som havde premiere på TV4 21. marts 2014.

Serien er skabt af Greg Poehler og baseret på hans eget liv. Manuskriptet er skrevet af Greg Poehler, Niclas Carlsson, og Josephine Bornebusch med Peter Arrhenius som redaktør. Serien er instrueret af Carl Åstrand.

I serien forelsker Greg Poehlers rollefigur, canadieren og revisoren Bruce sig i svenske Emma som spilles af Josephine Bornebusch. Bruce bestemmer sig for at flytte til Sverige med Emma efter at have boet sammen i USA. Lena Olin og Claes Månsson spiller rollerne som Emmas forældre. Gæsteskuespillere i serien er blandt andet Gene Simmons, Will Ferrell, Aubrey Plaza og Amy Poehler. Serien vil blive sendt i USA på NBC.

Kilder

Tv-serier fra Sverige
Federica Montseny

Federica Montseny i Mañé (catalansk: [munˈsɛɲ]; født 12. februar 1905, død 14. januar 1994) var en spansk anarkist og intellektuel, der var sundhedsminister i den anden spanske republik (den første kvindelige minister i Spanien). Hun er desuden kendt som digter, roman- og børnebogsforfatter, og som fortaler for anarka-feminisme og anarko-naturisme.

Barndom og tidligt voksenliv 
Montseny blev født den 12. februar 1905 i Madrid. Hendes forældre, Joan Montseny (Federico Urales) og Soledad Gustavo var medredaktører af det anarkistiske tidsskrift La Revista Blanca, og Federica Montseny beskrev sig selv som datter af en familie af gamle anarkister. I 1912 vendte hendes familie hjem til Catalonien, hvor de etablerede et forlag. Montseny blev medlem af den anarkistiske fagforening CNT (Confederación Nacional del Trabajo) og skrev for anarkistiske tidsskrifter som Solidaridad Obrera, Tierra y Libertad and Nueva Senda. Hun indtrådte i 1927 i Federación Anarquista Ibérica (FAI).

Spanske borgerkrig; sundhedsminister 
Under den spanske borgerkrig støttede Montseny den republikanske regering, og afviste voldsudøvelsen i det republikanske område med ordene "en blodtørst, som man ikke tidligere har kunnet forestille sig fra ærlige mennesker". I november 1936 udpegede Francisco Largo Caballero hende som sundhedsminister - den første kvinde med en kabinetspost i Spaniens historie. Hun var således også en af de første kvindelige ministre i Europa (efter den sovjetiske Alexandra Kollontai, den danske Nina Bang og den finske Miina Sillanpää), og som minister forsøgte hun at ændre sundhedssektoren til i højere grad at imødekomme arbejderklassens og de fattiges behov, blandt andet gennem decentralisering og lokale sundhedsplejeprogrammer. Hun blev påvirket af den anarkistiske feministbevægelse, som siden 1920'erne havde fokus på reproduktive rettigheder, og hun var minister, da Félix Martí Ibáñez som generaldirektør for sundheds- og socialvæsen i Generalitat de Catalunya udstedte dekretet, der lovliggjorde abort i Catalonien.
 
Beslutningen om at gå ind i Folkefrontsregeringen var særdeles vanskelig, blandt andet på grund af hendes families antiautoritære tradition, men Folkefronten blev også bredt kritiseret i anarkistiske kredse, uanset at CNT støttede den for at opretholde en samlet front mod Franco. Både Emma Goldman og Camillo Berneri var højlydte kritikere.

Eksil 

Montseny flyttede i 1939 til Frankrig, hvor hun skrev adskillige bøger, hvoraf kun få var politiske.

Noter

Referencer 
 Beevor, Antony. The Battle for Spain: The Spanish Civil War, 1936–1939. London. Penguin Books. 2006 
 
 Thomas, Hugh. The Spanish Civil War. Penguin Books. 2003. London.

Eksterne links 
 Federica Montsenys værker og biografi 
 Centre Federica Montseny 

Personer fra Catalonien
Politikere fra Spanien
Forfattere fra Spanien
Personer fra Madrid
Børnebogsforfattere
Kvindelige forfattere i det 20. århundrede
Sundhedsministre
Anarkister
Spanske borgerkrig
Feminister